РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/96-13

8. март 2013. године

Б е о г р а д

З А П И С Н И К

36. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 8. МАРТА 2013. ГОДИНЕ

 Седница Одбора је почела у 11,40 часова.

 Седницом је председавала Весна Ковач, председница Одбора.

 Поред председнице, седници су присуствовали чланови Одбора: Зоран Антић, Верољуб Арсић, др Милорад Мијатовић, Ђорђе Стојшић, Драган Томић и Момо Чолаковић и заменици чланова Одбора: Иван Јовановић, уместо мр Божидара Ђелића, Дејан Раденковић, уместо Зорана Касаловића и Мирјана Марјановић, уместо Душице Николић.

 Седници нису присуствовали чланови Одбора: Војислав Вујић, Жика Гојковић, мр Божидар Ђелић, Бојан Ђурић, Зоран Касаловић, Душица Николић, Радојко Обрадовић, Золтан Пек, Радмило Костић и Александар Сенић.

 Седници је присуствовао и др Владимир Маринковић, заменик члана Одбора др Милорада Мијатовића.

 Председница Одбора је предложила да се дневни ред седнице, предложен у Сазиву, допуни са две тачке:

- Образовање радне групе за формирање теста, спровођење тестирања, преглед тестова, бодовање и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки и

- Доношење закључка Одбора да се дозволи коришћење Закона о јавним набавкама на тестирању.

 Одбор је већином гласова (9 за, један није гласо) усвојио овај предлог за допуне дневног реда седнице.

 Након утврђивања кворума, на предлог председнице, Одбор је већином гласова (9 за, један није гласао) утврдио следећи

Д н е в н и р е д

1. Утврђивање питања за тест за проверу стручне оспособљености из области јавних набавки кандидата за избор председника и шест чланова Републичке комисије за заштиту права у поступцима јавних набавки,

2. Образовање радне групе за формирање теста, спровођење тестирања, преглед тестова, бодовање и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки,

3. Доношење закључка Одбора да се дозволи коришћење Закона о јавним набавкама на тестирању кандидата.

**Прва тачка дневног реда:** Утврђивање питања за тест за проверу стручне оспособљености из области јавних набавки кандидата за избор председника и шест чланова Републичке комисије за заштиту права у поступцима јавних набавки

Председница Одбора је образложила начин избора 32 питања од 60 предложених питања, која се налазе у закључанoј каси. Сваки члан Одбора је предлагао по два броја од 1 до 60, по растућем низу, све до 32 предложена броја.

Одбор је једногласно утврдио 32 питања за тест за проверу стручне оспособљености из области јавних набавки кандидата за избор председника и чланова Републичке комисије за заштиту права у поступцима јавних набавки.

**Друга тачка дневног реда:** Образовање радне групе за формулисање теста, спровођење тестирања, преглед тестова, бодовање и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки

 На предлог председнице, Одбор је једногласно усвојио закључак:

- Образује се Радна групе за формулисање теста, спровођење тестирања, преглед тестова, бодовање и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки, коју чине др Милорад Мијатовић, председник, Радојко Обрадовић, Дејан Раденковић, др Владимир Маринковић и Ђорђе Стојшић, чланови.

**Трећа тачка дневног реда:** Доношење Закључка Одбора да се дозволи коришћење Закона о јавним набавкама на тестирању

Председница Одбора је предложила да се, с обзиром на то да тестирање траје само 1 сат и да се и на испиту за стицање сертификата за службеника за јавне набавке може користити Закон о јавним набавкама, који је нов закон, дозволи кандидатима да користе текст овог закона на тестирању.

 Одбор је већином гласова (8 за, два члана Одбора нису гласала) усвојио Закључак:

- Дозвољава се коришћење текста Закона о јавним набавкама на тестирању кандидата за избор председника и чланова Републичке комисије за заштиту права у поступцима јавних набавки.

 Седница је закључена у 12,30 часова.

На седници Одбора је вођен тонски запис.

ЗА СЕКРЕТАР-а ОДБОРА ПРЕДСЕДНИК ОДБОРА

 Милена Сандић Весна Ковач